Azərbaycan Respublikası İqtisadiyyat Nazirliyi yanında Dövlət Vergi Xidmətinin 16 fevral 2022-ci il tarixli 2217040100098600 №-li Əmri ilə təsdiq edilmişdir.

**“Sadələşdirilmiş verginin bəyannaməsinə Əlavə № 2”nin tərtib edilməsi**

**Q A Y D A S I**

Bu Əlavə Vergi Məcəlləsinin 218-ci maddəsinə əsasən sadələşdirilmiş verginin ödəyicisi sayılan vergi ödəyiciləri tərəfindən bəyannamənin **~~4~~-cü** **“Daşınan və daşınmaz əmlak üçün ödənilən icarə haqqı üzrə ödəmə mənbəyində tutulan verginin hesablanması haqqında məlumat”** bölməsində B1 və B2 xanalarında hər-hansı məlumat göstərildiyi halda tərtib və təqdim edilir.

Əlavədə qeyd olunası məlumat olmadığı halda, yəni bəyannamənin müvafiq sətirlərində göstəricilər qeyd olunmamışdırsa Əlavə təqdim edilmir.

Əlavə doldurularkən qaralamalara və düzəlişlərə yol verilmir.

Təqdim olunmuş əlavədə aparılan hesablamalardakı riyazi səhvlər vergi orqanı tərəfindən düzəldilir və kompyuter proqramı vasitəsi ilə düzgün hesablanmış vergi məbləğləri birbaşa baza göstəricilərinə daxil edilir.

Əlavənin əvvəlində göstərilən “**Qeyd**”dəki “*verilmiş formanın tərtib edilməsi qaydalarını oxuyun”* və *“ +, /, %, Z simvollarından istifadə etməyin, böyük çap hərflərlə qara və ya göy diyircəkli qələmlə doldurun*” **tövsiyələrinə** ciddi əməl olunmalıdır.

- **“Qeyd”**dən sonrakı “*Əlavənin təqdim edidiyi vergi orqanının adı*” sətrinin xanalarında böyük çap hərfləri ilə hər xanada bir hərf yazmaqla **bəyannaməni təqdim edən vergi ödəyicisinin** qeydiyyatda olduğu vergi orqanının adı göstərilməlidir.

***Misal:***



**Bölmə 1.** **Vergi ödəyicisi haqqında ümumi məlumat.**

- ***1-ci sətrin*** “**VÖEN**” xanalarında (hər xanada bir rəqəmlə) vergi ödəyicisinin VÖEN-i yazılır;

***Misal:***



- ***1-ci sətrin* “Vergi dövrü” B** işarəsindən sonrakı altı rəqəmli xanalarda əlavənin hansı hesabat rübünə aid olmasından asılı olaraq (hər xanada bir rəqəmlə) müvafiq rüb və il yazılır.

***Misal:*** Əgər bəyannamə 2022-ci ilin 1-ci rübü üzrə tərtib edilirsə, bu halda soldan sağa doğru ilk iki xanada ***rüb***, sonuncu dörd xanada isə ***il*** aşağıdakı qaydada yazılır:



**Bölmə 2 .** **Ödəmə mənbəyində tutulan vergilərin** **hesablanması**


**-** Əlavənin **2-ci** bölməsində qeyd olunan göstəricilər üzrə (821.1.1 , 821.1.2 və 821.2 kodlar) daşınan və daşınmaz əmlak üçün icarə haqqı üzrə gəlir əldə edən hüquqi şəxsin, fərdi sahibkarın, VÖEN-i olmayıb qeyri-sahbkarlıq fəaliyyətindən gəlir əldə edən fiziki şəxsin (vətəndaşların) hüquqi statusu **(fiziki və ya hüquqi şəxs olması)**, soyadı, adı, atasının adı, fiziki şəxsin doğum tarixi, Azərbaycan Respublikasındakı və ya öz ölkəsindəki VÖEN-i, **VÖEN-i olmadıqda** FİN-i, rezident olduğu ölkənin adı, ödənilmiş gəlir məbləği (manatla), tutulmuş vergi məbləği (manatla), ödənişin aid olduğu dövr (işlərin görüldüyü, xidmətlərin göstərildiyi ay) və ödəniş tarixi yazılır.


Aparılmış əməliyyatlar Əlavədə hər bir ödəniş əməliyyatının tarixinə uyğun olaraq ayrı-ayrılıqda əks etdirilməlidir.

Əgər şəxs hesabat dövründə bir neçə göstərici (kod) üzrə vergi tutmuşdursa, bu halda hər bir göstərici üzrə ayrı-ayrı sətirlərdə göstərilməlidir.

**-** Əlavənin “Rezident olduğu ölkənin adı” sütünunda şəxsin rezident olduğu ölkəsinin adının beynəlxalq abbreviaturası qeyd olunur.

***Misal:*** Vergi ödəyicisi VÖEN-i olmayan fiziki şəxsə (vətəndaşa) 2022-ci ilin sentyabr ayı üçün 9000,00 manat icarə haqqı ödəmiş və müvafiq olaraq 1260,0 manat məbləğində vergi tutmuşdur. Bu halda əməliyyatlar Əlavənin xanalarında aşağıdakı kimi yazılır:






- Əlavənin **Sətir kodları üzrə cəmi** sətrində **qeyd edilən məbləğ** B1 və B2 xanalarında sətirlər üzrə cəminə bərabər olmalıdır.

- Əlavənin *Vergi ödəyicilərinin məsuliyyəti hissəsində -* zolağın aşağı hissəsində sol tərəfdən sağa birincisi“***Fərdi sahibkarın və ya hüquqi şəxsin rəhbərinin****”,* ikincisi *“****Baş mühasibin****”,* üçüncüsü *“****Bəyannaməni tərtib edən məsul şəxsin***” çərçivələr**in**də **Fərdi sahibkarın və ya hüquqi şəxsin rəhbərinin**, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Əlavə rəhbər şəxs tərəfindən imzalandıqdan və möhürlə təsdiqləndikdən sonra möhürün sol tərəfində olan “***Əlavənin tərtib edilmə tarixi***”nə dair xanalarda tərtib edilmə tarixi qeyd olunmalıdır.


***Misal:*** “A” müəssisəsinin 2022-ci ilin 1-ci rübü üzrə Sadələşdirilmiş verginin bəyannaməsi rəhbər şəxs tərəfindən 15.04.2022-ci il tarixində imzalanmış və möhürlə təsdiq edilmişdir. Bu halda, “***Əlavənin tərtib edilmə tarixi***”nə dair xanalar aşağıdakı kimi yazılır:



- Vergi orqanı tərəfindən ***Əlavənin******qəbul edilməsi №-si və tarixi*** çərçivəsində daxil olma tarixi və qeydiyyat nömrəsi göstərilir.

- Əlavənin sağ küncündə göstərilmiş “***Poçt ştempelinin vurulma tarixi***” xanalarında bəyannamə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır.

***Misal:*** “A” müəssisəsi 2022-ci ilin 1-ci rübü üzrə Sadələşdirilmiş verginin bəyannaməsini və əlavəni poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “17.04.2022” vurulmuşdur. Bu halda, vergi orqanı tərəfindən Əlavənin **“Poçt ştempelinin vurulma tarixi”** xanasında tarix aşağıdakı kimi yazılır:



***- “Poçt ştempelinin vurulma tarixi”*** çərçivəsindən aşağı sağ küncdəki **“Xüsusi otağın ştampı”** çərçivəsində ştamp vurulur.

Əlavədə əks olunan məlumatlar 1 səhifədə yerləşmədikdə yeni səhifə tərtib edilməlidir, məlumatların davamı olaraq əks olunmalı və aşağı sağ küncündə göstərilmiş xanalarda əlavənin müvafiq səhifələrinin nömrəsi göstərilməlidir.

Bəyannaməyə əlavə vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Bəyannaməyə əlavə internet vasitəsi ilə təqdim edildikdə vergi orqanlarına aid olunan xanalar doldurulmur.

**\* \* \***